钦定古今图书集成/方舆汇编/职方典/第1383卷 > 《到昌化谢表》前人
## 钦定古今图书集成/方舆汇编/职方典/第1383卷 > 《到昌化谢表》前人

今年四月十七日奉被告命，责授臣琼州别驾昌化
军安置。臣寻于当月十九日起离惠州，至七月二日

曾无毫发之能，而有丘山之罪。宜三黜而未已，跨万
里以独来。恩重命轻，咎深责浅。此盖伏遇陛下尧文
炳焕，汤德宽仁。赫日月之照临，廓天地之覆育。辟之
蠕动，稍赐矜怜。俾就穷途，以安馀命。而臣孤老无托，
瘴“疠交攻。子孙痛哭于江边，已为死别；魑魅逢迎于
海上，宁许生还。念报德之何时，悼此心之未已。”俯伏
流涕，不知所云。